lflage/wiki-talks huggingface dataset:
Keskustelu:Keuhkosairausoppi

message: Nyt artikkelissa lukee: "Pulmonologiaan kuuluu usein potilaiden hallinta, jotka tarvitsevat elämän tukea ja mekaanista tuuletusta.". Tuota voisi mielestäni selkeyttää, että mitä oikein tarkoitetaan.--MAQuire (keskustelu) 8. joulukuuta 2020 kello 00.26 (EET)
replies: text: Artikkeli on alkuperäisen kirjoittajansa jäljiltä ollut selvästi lause lauseelta käännös englanninkielisen artikkelin johdannosta ja osiosta History of pulmonology, vaikkei sitä ole missään käännökseksi merkitty. Artikkelissa on ollut runsaasti käännösvirheitä, kuten Galenos oli artikelissa englanninkielisellä nimellä ”Galen” ja engl. life support and mechanical ventilation oli tosiaan käännetty ”elämän tukea ja mekaanista tuuletusta”, vaikka se tarkoittaa elintoimintojen (keinotekoista) ylläpitämistä ja hengityskonetta.--Fotogurachan (keskustelu) 19. joulukuuta 2020 kello 23.23 (EET)
replies: text: :Ilmankos vaikutti niin vaikeaselkoiselta.--MAQuire (keskustelu) 20. joulukuuta 2020 kello 12.07 (EET)
thread_title:  Virkkeen selkeyttäminen 

message: Pitäisikö olla nimellä keuhkosairausoppi? Näin esimerkiksi lääketieteellisessä asiasanastossa. Pulmonologialla ei ainakaan tule oikeastaan yhtään Google-löytöä suomeksi. Monestihan nämä ovat toki näillä vierasnimillä. --PtG (keskustelu) 8. joulukuuta 2020 kello 08.41 (EET)
replies: text: Joo, suomenkielisessä tekstissä. Saa tämä latinismi olla rinnakkaisena, vaikka sitä käytetään aika vähän. --Höyhens (keskustelu) 8. joulukuuta 2020 kello 09.27 (EET)
thread_title:  Nimen muutos
Keskustelu:Hen-pronomini

message: Kuuluisiko vai ei tähän se, että suomentaja Leevi Lehto James Joycen Odysseus-romaanin suomennoksessaan käytti suomennoksena englannin pronominille "she" neologismia "hen". - Eli siis täysin päinvastaisessa tarkoituksessa. --Urjanhai (keskustelu) 8. joulukuuta 2020 kello 09.20 (EET)
thread_title: Hen Suomessa

message: Muistaakseni Suomessa on virkamiestasolla päätetty, ettei pronominia käytetä ruotsinkielisissä lakiteksteissä. Miten Ruotsissa? --Geohakkeri (keskustelu) 19. heinäkuuta 2021 kello 22.45 (EEST)
thread_title:  Hen lakikielessä
Keskustelu:Babylon

message: Pätevän oloinen artikkeli. Ehdotan . --Miihkali (K • M) 9. joulukuuta 2020 kello 14.17 (EET)
replies: text: Artikkelin nykyversiosta suurin osa on minun kirjoittamaani vuodelta 2014. Sen jälkeen siihen oli yksi Merikannolta vaikuttava käyttäjä lisäillyt ikivanhasta Salosen kirjasta Mardukin kultista kertovaa juttua, jonka nyt siirsin toiseen artikkeliin jonne se paremmin kuuluu. Korjailin myös johdantoa paremmaksi tiivistelmäksi artikkelin sisällöstä ja poistin turhat viitteet ym. Minusta artikkeli kaipaisi vielä ainakin tietolaatikkoa. --Savir (keskustelu) 10. joulukuuta 2020 kello 12.27 (EET)
replies: text: : Kyseessä nykyään pelkkä raunio. Käytettäisiinkö tuossa kaupunkimallinetta vai jotain muuta? --Hedelmätiski (keskustelu) 10. joulukuuta 2020 kello 20.38 (EET)
replies: text: :: Arkeologinen kohde -malline varmaan paras, kuten Machu Picchussa. --Savir (keskustelu) 10. joulukuuta 2020 kello 20.51 (EET)

text: :: Lisäsin nyt tietolaatikon. --Savir (keskustelu) 10. joulukuuta 2020 kello 21.21 (EET)

text: Voisin kannattaa , tosin tuo ensimmäinen viite, jonka mukaan "Babylonin rauniokaupunki valittiin Unescon maailmanperintölistalle 2019" ei sisällä yhtään mainintaa Babylonista. --Hedelmätiski (keskustelu) 11. joulukuuta 2020 kello 12.50 (EET)
replies: text: : Tieto oli oikea, lähde vain väärä. Vaihdoin linkin nyt. --Savir (keskustelu) 11. joulukuuta 2020 kello 13.05 (EET)

text: Siinä tapauksessa kannatan lupaavaksi. --Hedelmätiski (keskustelu) 11. joulukuuta 2020 kello 13.30 (EET)

text: Hämmentävästi kirjoitetaan zikkuratin purkamisesta, mutta sitten "zigguratista ei jäänyt juuri mitään jäljelle". Kh? --Paju (keskustelu) 13. joulukuuta 2020 kello 03.18 (EET)
replies: text: : Voisi mainita kaupungin pinta-alan, vaikka pääosa olisikin yhä hautautuneena, mikäli löytyy luotettavasti lähteistettynä. Löytyisikö myös yhtään lähteistettyä arviota asukasluvusta, joka kaupungissa on aikoinaan asunut (jonain vuonna)? --Paju (keskustelu) 13. joulukuuta 2020 kello 03.26 (EET)
replies: text: ::Esimerkiksi miten laaja on kaupunginmuurien rajaama alue? Paria nyt täsmennyssivulle ohjaavaa sisäistä linkkiä (leipätekstin Nebukadressar, kuvatekstin Rekonstruktio) voisi yrittää täsmentää suoraan johonkin tiettyyn artikkeliin linkittyviksi, jos pystyy ja se on oikeampi ratkaisu.--Paju (keskustelu) 13. joulukuuta 2020 kello 03.51 (EET)
replies: text: :::Kannatan lupaavaksi, mutta tuo uskonto osio on aika lyhyt. Olisiko pidennys mahdollinen tai ylipäätään tarpeellinen?--OtsoTA (keskustelu) 13. tammikuuta 2021 kello 10.20 (EET)
Kannatusta vaikuttaisi olevan. Merkitsen  ja arkistoin. --Miihkali (K • M) 21. tammikuuta 2021 kello 12.26 (EET)
</div>
thread_title:  Laatuarviointi 

message: Eikö tämä ole kaikkien aabrahamilaisten uskontojen historiaa? Rastafariaanienkin... -- Cimon Avaro 21. joulukuuta 2022 kello 05.38 (EET)
thread_title:  Aabrahamilaiset uskonnot.
Keskustelu:Luettelo Parikkalan julkisista taideteoksista ja muistomerkeistä

message: * Piika-patsas, Marjaana Tykkyläinen 2017, torilla lähellä rantaa, Torikatu 1 Pronssinen piikapatsas paljastettiin rehveillä Parikkalassa; Länsi-Savo 12.7.2015 (61.5564|29.4997) - OK
* Rajajääkärikomppanian komentopaikan muistolaatta 2009; Rajaniemi eli Koukunniemi, Rajaniementie 177 (61.5883|29.4544) - OK --Aulis Eskola (keskustelu) 9. joulukuuta 2020 kello 21.24 (EET)
* Laivaonnettomuuden muistomerkki; Paakasalmen hautausmaa, Uukuniementie 905 (likimäärin 61.7669|30.0071) - OK
* Pyhämäen ensimmäisen kirkon muistomerkki 1974; Tieltä 250 m itään Pyhämäen laelle, Uukuniementie 1196 (61.7890|29.9882) - OK
* Blenheim-142 muistomerkki 2010; Kummun kylä, Kummuntie 391 (61.7720|29.8401) - OK --Aulis Eskola (keskustelu) 16. joulukuuta 2020 kello 11.18 (EET)
thread_title:  Lisättävää
Keskustelu:Luettelo Pyhtään julkisista taideteoksista ja muistomerkeistä

message: * Kaunissaaren tulenjohtotornin muistolaatta; Pitkäniemi, Kaunissaari (60.3492|26.7861) - OK --Aulis Eskola (keskustelu) 10. joulukuuta 2020 kello 08.55 (EET)
thread_title:  Lisättävää
Keskustelu:Francisco Pizarro

message: Ehdotan lupaavaksi. Artikkeli on nykymuodossaan minun kirjoittamani lokakuussa 2020. --Savir (keskustelu) 10. joulukuuta 2020 kello 15.13 (EET)
replies: text: Johdantoon voisi laittaa hieman sisältöä. Lisäksi tuossa on ilmeisesti virhe. Darien viittaa kai :es:Santa María la Antigua del Dariéniin, joka sijaitsee nykyisen Kolumbian alueella. --PtG (keskustelu) 13. joulukuuta 2020 kello 18.55 (EET)
replies: text: :Korjasin tuon Darienin kirjan pohjalta ja laajensin myös johdantoa. --Savir (keskustelu) 13. joulukuuta 2020 kello 21.55 (EET)
replies: text: ::Kannatan nyt. --PtG (keskustelu) 19. joulukuuta 2020 kello 11.43 (EET)
replies: text: ::: Samoin. --Hedelmätiski (keskustelu) 20. joulukuuta 2020 kello 15.51 (EET)

text: Pienellä varmaan inkavaltakunta. Pääartikkelissa on sekä isolla että pienellä. Tässä pienellä--Abc10 (keskustelu) 20. joulukuuta 2020 kello 17.17 (EET)
replies: text: : Pistin pieneksi. --Hedelmätiski (keskustelu) 21. joulukuuta 2020 kello 06.32 (EET)
1+ 2, kannatusta löytyy. Merkkaan lupaavaksi ja arkistoin.--Hedelmätiski (keskustelu) 25. joulukuuta 2020 kello 14.05 (EET)
</div>
thread_title:  Laatuarviointi
Keskustelu:Sztutowo

message: Sivun poistoa on ehdotettu, mutta ainakaan minulle ei aivan avautunut pyynnön logiikka ja motivaatio. Jnovikov, voisitko vielä selventää? --Geohakkeri (keskustelu) 10. joulukuuta 2020 kello 18.52 (EET)
replies: text: Kun saavuin sivulle "Sztutowo", se käsitteli selkeästi kylää. Sztutowon kylä kuitenkin sijaitsee samannimisessä kunnassa, ja ne kaksi ovat Puolan ainoat Sztutowo-nimiset paikat, joten kunta kai saa nimen "Sztutowo" ja kylä "Sztutowo (kylä)". Koska kunnasta ei kuitenkaan ole artikkelia ei tätä sivuakaan kuuluisi olla turhaan olemassa. –Jnovikov (ᛕᛈᛇᛕ∪ᛇᏖᛈᏞ∪) 10. joulukuuta 2020 kello 18.55 (EET)
replies: text: :Mitä sanot, miten tämä suhtautuu alkovin tapaukseen? --Geohakkeri (keskustelu) 10. joulukuuta 2020 kello 19.15 (EET)
replies: text: ::OK. Jos tätä ei kerran saa tällä syyllä poistettua niin täytyy minun sitten tehdä siitä kunnasta tynkä tälle nimelle. –Jnovikov (ᛕᛈᛇᛕ∪ᛇᏖᛈᏞ∪) 10. joulukuuta 2020 kello 19.43 (EET)
thread_title:  Pikainen poistokeskustelu
Keskustelu:Bathory (albumi)

message: Laitetaan nyt tämäkin laatuarviointiin, tehty Bathory (yhtye) -artikkelin ohella. Ehdotan . Käyn myöhemmin vielä läpi kieltä ja viitteitä, mutta mielestäni muuten kyseessä on -tasolle riittävä artikkeli. Ehdotuksia otetaan aina vastaan. --Hedelmätiski (keskustelu) 12. joulukuuta 2020 kello 02.50 (EET)
replies: text: Mielestäni riittää . --Miihkali (K • M) 12. joulukuuta 2020 kello 09.10 (EET)

text: Juu, kelpaa. --PtG (keskustelu) 15. joulukuuta 2020 kello 18.32 (EET)
Kannatusta ilmeisesti löytyy, 1 + 2. Arkistoin ja merkkaan lupaavaksi. --Hedelmätiski (keskustelu) 25. joulukuuta 2020 kello 20.40 (EET)
</div>
thread_title:  Laatuarviointi
Keskustelu:Disney+

message: Olisiko ajankohtaista siirtää Disney+:n televisiosarjat ja elokuvat omaksi luettelokseen tästä artikkelista? --AinScept (keskustelu) 11. joulukuuta 2020 kello 15.13 (EET)
replies: text: Kyllä. Vuoden tai kahden kuluttua tuo lista on vielä pidempi. --Hartz (keskustelu) 11. joulukuuta 2020 kello 15.22 (EET)

text: Ajattelinkin tehdä niin vasta kun lista alkaa käydä liian pitkäksi tähän artikkeliin. CAJH (keskustelu) 14. joulukuuta 2020 kello 12.51 (EET)
replies: text: :Mietin siten että nyt lähes kaikki muokkaukset ovat tehty luetteloon. Olisi ehkä kätevämpi jos siirrettäisiin toiseen artikkeliin noi luettelot sivuhistorian kannalta. Sillä nyt ei kovin paljoa väliä ole mutta ajattelin vaan. --AinScept (keskustelu) 14. joulukuuta 2020 kello 15.21 (EET)
thread_title:  Luetteloksi
Keskustelu:Mauno von Schrowe

message: Mikähän tästä tekisi merkittävä? Everstit eivät ole merkittäviä. Ei ole saksanjääkäreitä. Ollut sotimassa 1939-1944, kuten kaikki muutkin. --Abc10 (keskustelu) 11. joulukuuta 2020 kello 15.42 (EET)
replies: text: Keskusteluissa sodan ajan everstejä on ymmärtääkseni pidetty merkittävinä. Esim. Keskustelu:Yrjö Tikka, Keskustelu:Yrjö Tuompo. Everstejä voisi kyllä yleisesti ehkä raakata. On tämä minusta merkittävämpi kuin esim. Allan Aarnio. --Kissa21782 (keskustelu) 13. joulukuuta 2020 kello 17.06 (EET)
replies: text: :Ei näytä merkittävältä. --Esamatti1 (keskustelu) 16. joulukuuta 2020 kello 10.00 (EET)
replies: text: ::En tiedä olisiko vaikutusta merkittävyyteen, mutta oliko tämä lääkintäeversti vai muu upseeri lääkintätehtävissä? --Höyhens (keskustelu) 18. joulukuuta 2020 kello 16.28 (EET)
replies: text: :::Ollut komentajan viransijaisena. Olisiko siinä juurta merkittävyydelle? Mielestäni olisi. -- Cimon Avaro 23. joulukuuta 2020 kello 10.30 (EET)
Toistan säilyttämisen puolesta mainitusti jo aiemminkin esitettyjä näkökohtia: 1) sotahistoria on yleinen laaja kiinnostuksenaihe Suomessa esim. vuosittain erilaisia tietokirjoja komentajista jne. Tieto lisääntyy ja on tyypillistä että uudempi historiankirjoitus saattaa nostaa esiin aiemmin vähemmän käsiteltyjä henkilöitä/taisteluita/osastoja, 2) everstit tärkeitä suomalaisessa sotahistoriassa keskeisenä tarkasteluyksikkönä nimenomaan rykmenttien komentajina - useimmat talvi- ja jatkosodan taistelujen historiikit jne. käsittelevät nimenomaan rykmenttejä komentajineen, 3) edellisten tueksi kattavalle joukko-osasto & komentaja -hakemistolle on taatusti paljon kysyntää ja kattava kokonaisuus on itsessään merkittävä. Tietojen löytyminen suomenkielisestä wikipediasta helpottaa kiinnostuneen tiedonhankintaa merkittävästi.  4) yhdenvertaisuuden toteutuminen erityisesti jääkäreihin nähden koska esim. jääkärimajuritkin on listattu. Kuitenkin kokonaisvaltaisuuden kannalta tilanne on epätäsapainoinen jos rykmentin x komentajasta löytyy henkilöhistoria koska hän oli jääkäri, ja rykmentin y komentajasta ei löydy koska hän ei ollut jääkäri. Tämä on mielestäni epäkohta. Rykmenttejä kohdeltava tasapuolisesti koska eiköhän kaikkien kohdalle osunut ratkaisevia taisteluita tai tehtäviä. Ja 5) vastaavat tiedot puuttuvat/ovat sirpaloituneet netissä ylipäätään. Juuri von Schrowen kohdalla varsinkin talvisodan taisteluissa rooli rykmentin komentajana merkittävä Itä-kannaksen pitämisessä (ja muilla muualla). Neniriak (keskustelu) 25. joulukuuta 2020 kello 11.58 (EET)

text: Minustakin talvi- ja jatkosodan rykmentinkomentajat voisi katsoa merkittäviksi sotilasarvosta riipumatta. Useimmat rauhan ajan everstit eivät ole vaikuttaneet historiaan yhtä paljon. --Risukarhi (keskustelu) 25. joulukuuta 2020 kello 21.49 (EET)
thread_title:  Merkittävyys
Keskustelu mallineesta:Valitut palat/2020

message: Laitoin viikolle 53 nyt ehdotuksena laatikon, jossa lukijalle kerrotaan suositelluista artikkeleista ja rohkaistaan osallistumaan. Tarkoituksena olisi julkaista samankaltainen yhteenveto joka vuoden viimeisellä viikolla. Ideasta voi keskustella täällä. --Savir (keskustelu) 12. joulukuuta 2020 kello 17.07 (EET)
thread_title:  Vuoden lopuksi katsaus menneeseen vuoteen ja suositeltu-menettelyn esittelyä?
Keskustelu:Superpallo (albumi)

message: Tämä artikkeli on ensimmäinen kerta kun kuulen albumin biiseistä puhuttavan singleinä. Ainakin Single määrittelee singlen yksittäisenä albumia pienempänä julkaisuna, jonka mukaan siis albumin osaa ei voi nimittää singleksi. Voiko joku vahvistaa, saako korjata? BlueBanana (keskustelu) 13. joulukuuta 2020 kello 01.35 (EET)
thread_title:  Singlet
Keskustelu:Luettelo Kuusamon julkisista taideteoksista ja muistomerkeistä

message: Artikkelissa on Kesken-merkintä, mutta näyttää, että Kirjastovirman ja Kuusamon kaupungin kattavat uudehkot luettelot on viety artikkeliin. Pientä päivitystä voi olla, koska ainakin yksi vuonna 2018 paljastettu julkinen veistos ("Juuso ja Sulo") tuli vielä lisätyksi.--Urjanhai (keskustelu) 13. joulukuuta 2020 kello 12.46 (EET)
* OK - Arlkitehti Seppo Koutaniemeltä mainitaan teos "Viikon seitsemän päivää" 2010 Nilon koulun teknisten töiden rakennuksen ulkonurkassa: Taiteilijaseurakoillinen.fi. --Urjanhai (keskustelu) 14. joulukuuta 2020 kello 11.21 (EET)
replies: text: : Katekeetantie 3G  65.97844|29.18120  Edeltävä vanhentunut. Lähde arkistosta Taiteilijaseura Koillinen ry, Koutaniemi Seppo --Aulis Eskola (keskustelu) 26. lokakuuta 2023 kello 20.00 (EEST)
* Hautausmaista seurakunnan sivuilla: . Mainitaan muualle haudattujen muistelupaikkoja. --Urjanhai (keskustelu) 14. joulukuuta 2020 kello 11.41 (EET)
thread_title: Onko kesken?
Keskustelu:Werner Söderhjelm

message: Kansallisbiografiassa ei sanota STT vaan Suomen tiedotustoimisto, ja Tietosanakirjassa (1909) sanotaan Suomen Valtion Tietotoimisto; STT:n  historiassa  puhutaan nimellä Suomen Virallinen Uutistoimisto, joka tässä artikkelissa alunperin olikin, mutta jonka ip muutti STT:ksi. En löydä Googlella tietoja valtio toimistosta, mutta varmasti sellainen on ollut. --Abc10 (keskustelu) 13. joulukuuta 2020 kello 17.53 (EET)
thread_title: Kööpenhaminan toimisto
Keskustelu:Dzinara Alimbekava

message: Mitenhän on, pitäisikö artikkelin nimenä käyttää kazakista translitteroitua muotoa Dinara Alimbekova (Динара Талгатқызы Әлімбекова) artikkelin otsikossa ja tekstissä, kun kyseessä on kuitenkin alkujaan kazakstanilaisesta vaikka Valko-Venäjää edustaakin? Ainakin Instagramissa hän itse käyttää itsestään sitä nimeä. --Samppa Pamppanen (keskustelu) 13. joulukuuta 2020 kello 22.24 (EET)
thread_title:  Nimi
Keskustelu:Coleco

message: Tämän yön artikkeliprojekti, olisiko tästä lupaavaksi? Yritysartikkeliksi tämä on tietysti vähän lyhyt, mutta koska yhtiö meni nurin jo ennen internetin yleistymistä, niin lähdemateriaalia on nykyään aika niukasti saatavilla.--Henswick (keskustelu) 14. joulukuuta 2020 kello 03.35 (EET)
replies: text: . --Miihkali (K • M) 14. joulukuuta 2020 kello 10.21 (EET)

text: Pitäisikö artikkelissa mainita ColecoVision? Se on itselleni ensimmäinen asia, joka firmasta tulee mieleen. Makkool (keskustelu) 14. joulukuuta 2020 kello 12.31 (EET)
replies: text: :Juuri sopivasti olinkin parhaillaan lisäämässä mainintaa ColecoVisionista ja yhtiön muusta videopelikonsoleista. Nyt pitäisi varmaan näyttää paremmalta--Henswick (keskustelu) 14. joulukuuta 2020 kello 13.05 (EET)

text: Onko mitään tietoa yhtiön johdosta Greenbergin jälkeen? --Prospero One (keskustelu) 14. joulukuuta 2020 kello 12.36 (EET)
replies: text: :Lisäsin lyhyen maininnan. Käytännössä siis firma periytyi Greenbergin pojille, jotka toimivat yhtiön johdossa aina siihen asti, kunnes laiva lähti uppoamaan.--Henswick (keskustelu) 14. joulukuuta 2020 kello 13.05 (EET)
replies: text: ::Riittää minun puolestani aiheesta lupaavan tasolle kyllä. --Prospero One (keskustelu) 14. joulukuuta 2020 kello 15.05 (EET)
replies: text: ::: Historiaosuuteen voisi lisätä väliotsikoita, se on aika pitkä yhtenä pötkönä luettavaksi. --Miihkali (K • M) 14. joulukuuta 2020 kello 17.56 (EET)
replies: text: ::::Joo, kieltämättä. Yhtiön historiaa on kuitenkin vähän hankalaa pilkkoa järkevästi alaotsikoiden alle, kun asioita käydään periaatteessa läpi kronologisessa järjestyksessä, mutta käytännössä tätä kronologiaa joudutaan yhtiön hyvin monipuolisen toiminnan vuoksi jatkuvasti vähän rikkomaan. Jaoin nyt kuitenkin historia-osuuden kahtia yrityksen varsinaiseen toimintahistoriaan ja omistajuus-/johtohistoriaan. Ehkä tuo nyt jo vähän selkeyttää artikkelin rakennetta.--Henswick (keskustelu) 15. joulukuuta 2020 kello 18.03 (EET)
replies: text: ::::: Kannatan lupaavaksi tällaisenaan, mutta tuo Yrityksen vaiheet -alakappale jotenkin tuntuu vähän liian pitkältä. Jos sen vaikka jakaisi Perustaminen ja nousu- ja Alamäki ja konkurssi -tyyppisiin alaotsikkoihin? --Hedelmätiski (keskustelu) 16. joulukuuta 2020 kello 20.38 (EET)

text: Tässä on hirveän epäselvästi firman 40 ensimmäistä vuotta. "Alkuperäisenä ideana oli valmistaa nahkatuotteita ja kenkiä" kuulostaa siltä, että se ei edes valmistanut nahkatuotteita. Idea kuitenkin varmaan toteutui ihan tuotantoon asti. Tuossa neljännessä viitteessä näyttäisi olevan tietoa asiasta hieman lisää. 1960-luvulla firma oli ilmeisesti maailman suurin maanpäällisten uima-altaiden valmistaja. Jää siis musta vielä varsin hämäräksi yhtiön vaiheet, vaikka kasari onkin yksityiskohtaisesti käsitelty. --PtG (keskustelu) 16. joulukuuta 2020 kello 22.02 (EET)
replies: text: :Laajensin nyt jonkin verran yhdestä kirjanpätkästä, jonka löysin Google Booksin kautta.--Henswick (keskustelu) 23. joulukuuta 2020 kello 19.59 (EET)
Kannatan ja merkitsen. --PtG (keskustelu) 26. joulukuuta 2020 kello 16.47 (EET)
</div>
thread_title:  Laatuarviointi
Keskustelu:Maia Sandu

message: Näyttää ilmiselvältä laadukkaalta. Lupaavan tasolle. --Hartz (keskustelu) 14. joulukuuta 2020 kello 14.55 (EET)
replies: text: Juu, eiköhän käy. --PtG (keskustelu) 19. joulukuuta 2020 kello 11.06 (EET)
replies: text: :Khyl on. --Hedelmätiski (keskustelu) 20. joulukuuta 2020 kello 07.55 (EET)
replies: text: :: Kannatan. --Idea of time (keskustelu) 25. joulukuuta 2020 kello 00.42 (EET)
Selkeästi kannatusta 1 + 3, merkaan ja arkistoin keskustelun. --Hedelmätiski (keskustelu) 26. joulukuuta 2020 kello 11.40 (EET)
</div>
thread_title:  Laatuarviointi
Keskustelu:Markku Sadelehto

message: Lapsuuteni sankari. Mielestäni lupaavan tasolla, voin tarvittaessa hieman laajentaa vanhoihin lehtiin pohjautuen. --Miihkali (K • M) 14. joulukuuta 2020 kello 15.37 (EET)
replies: text: Johdanto on vielä varsin lyhyt, mutta muutenhan tämä on lupaava. --PtG (keskustelu) 19. joulukuuta 2020 kello 11.12 (EET)
replies: text: : Laajensin johdantoa. --Miihkali (K • M) 19. joulukuuta 2020 kello 21.14 (EET)

text: --Hedelmätiski (keskustelu) 22. joulukuuta 2020 kello 04.07 (EET)
Merkitsen. --PtG (keskustelu) 26. joulukuuta 2020 kello 16.47 (EET)
</div>
thread_title:  Laatuarviointi
Keskustelu Wikipediasta:Viikon kilpailu/Viikon kilpailu 2020-51

message: Kävisikö tähän myös aatelissuku Järnefelt suomennoksineen (Rauanheimo, Rauta-aho) ja Suvi Teräsniska? Quutar (keskustelu) 14. joulukuuta 2020 kello 16.16 (EET)
replies: text: Järnefeltillä ei ole luokkaa, joten se on vähän hankala lisätä aiheeseen. Suvi Teräsniskalla olisi luokka, ja se olisi ollut hyvä lisä kilpailualueeseen, mutta on parempi pitää kilpailualue mahdollisimman ennallaan kilpailun jo alettua. --Lentokonefani asiaa? | syntilista 15. joulukuuta 2020 kello 23.06 (EET)
thread_title:  Lisää aiheita 

message: ... toimi edellisen kerran 2020-12-15 kello 22.31 EET, sitten ei ole toiminut yli 4 tuntiin. Kirjattu tieto tästä Käyttäjä:Danmichaelon keskustelusivulle. --Paju (keskustelu) 16. joulukuuta 2020 kello 03.57 (EET)
replies: text: Tämä on jo tiedossa ja ongelmaa työstetään. --Lentokonefani asiaa? | syntilista 16. joulukuuta 2020 kello 12.16 (EET)
thread_title:  Ukbotin laskenta kaatunut
Keskustelu:Andrei Tarkovski

message: Mikähän tuossa puutalon poltossa on niin ihmeellistä, että se pitää oikein esitellä. Purkutaloja on poltettu suomalaisissakin elokuvissa, ja palokunnat harjoittelevat niitä polttamalla. --Abc10 (keskustelu) 14. joulukuuta 2020 kello 20.02 (EET)
thread_title: Puutalon poltto
Keskustelu:Outoja tarinoita

message: Artikkeliin on yhdistetty tietoa seuraavista artikkeleista: Outoja tarinoita 1, Outoja tarinoita 2, Outoja tarinoita 3, Outoja tarinoita 4, Outoja tarinoita 5 ja Outoja tarinoita 6. --Miihkali (K • M) 15. joulukuuta 2020 kello 15.39 (EET)
thread_title:  Artikkelin sisällöstä 

message: Lapsuuteni suosikkikirjasarja, nyt huippulaadukkaana yhtenäisenä aritkkelina! Mielestäni tällä voisi olla potentiaalia jopa SS-tasolle. Artikkelin pituus ei päätä huimaa, mutta toisaalta liekö tästä enempää kerrottavaakaan. --Miihkali (K • M) 15. joulukuuta 2020 kello 15.37 (EET)
replies: text: Tarkoittaako Sadelehto, että kriitikot eivät saaneet kiinni kuudennen osan temaattisesta ideasta? Avaako Sadelehto yhtään sitä, miksi hän puolusteli asiaa näin? Mutta vaikea tästä varmaan tämän enempää on kirjoittaa. Sellainen teknis-tyylillinen seikka tässä on, että osio "Sisältö" toistuu useasti. Mä en nyt muista, onko meidän ohjeissa tästä mainintaa, mutta enwikin tarkemmin mietityissä ohjeissa otsikkonimien pitäisi olla uniikkeja. Tämä siksi, jotta mahdolliset sivulle johtavat linkit saataisiin toimimaan. --PtG (keskustelu) 21. joulukuuta 2020 kello 23.36 (EET)
replies: text: : Kirjoitan tähän vaikka koko pätkän, niin ei tarvitse arvuutella. ”Se on sarjan kruunu, tiukkaa tavaraa. En halunnut kertoa esipuheessa mitä kirja ’tahtoi sanoa’, ja siitä seurasikin hauskoja arvosteluja, joiden kirjoittajat olivat metsässä, etten sanoisi päällään männikössä. – – Esipuhetta kirjoittaessani sain päähänpiston, etten paljasta mitään teemoista lukijoille. No, seuraukset on saanut lukea sitten lehdistä...” Tuossa Portin haastattelussa ehkä vähän toistuu se asetelma, että Sadelehdon kirjat ovat saaneet kriitikoilta ristiriitaisia arvosteluja, ja Sadelehto sitten korostaa, että niiden arvostus tulee myöhemmin nousemaan. Yhdessä kohtaa Sadelehto tosin mainitsee, että eräässä vaiheessa hänen kirjansa saivat myönteisiä arvosteluja, ja se tuntui ensin hyvältä, mutta myöhemmin hän tajusi sen olevan merkki virheaskeleesta kaupallisempaan suuntaan. --Miihkali (K • M) 30. joulukuuta 2020 kello 20.08 (EET)

text: Ensimmäinen viite on aika laaja käsittäen sivut 20–43, mikä on virallinen ohje noiden suhteen? --Hedelmätiski (keskustelu) 30. tammikuuta 2021 kello 11.15 (EET)
</div>
thread_title: Arkistoitu vertaisarviointi
Keskustelu:Luettelo Savitaipaleen julkisista taideteoksista ja muistomerkeistä

message: * Kärnäkosken tykkimuistomerkki 1970, Kärnäkosken alue - OK --Aulis Eskola (keskustelu) 15. joulukuuta 2020 kello 16.05 (EET)
thread_title:  Lisättävää